Petrolprys haal rekordvlakke om middernagMotoriste gaan van middernag 84c meer vir beide 93- en 95-oktaan petrol moet opdok en 78,2c vir beide grade diesel. 93-oktaan petrol in Gauteng sal nou presies R13 per liter kos, terwyl 95-oktaan petrol aan die kus R12,86 per liter sal kos.Diesel met ŉ 0,05% swawelinhoud se groothandelprys sal sowat R12,15 in Gauteng wees, en sowat R11,89 aan die kus. Die departement van energie het ook aangekondig dat paraffien 75c per liter duurder word en LP Gas R1,29.